मकराना में प्रतियोगिता में क्रिकेट मैच के फाइनल मुकाबले में मची भगदड़
आईपीएल में खेले खिलाड़ी थे, इसलिए उप विजेता बना दिया : राठौड़
शहरके टांकों का जाव में माइकल क्रिकेट क्लब के तत्वावधान में आयोजित राज्य स्तरीय क्रिकेट प्रतियोगिता के फाइनल मुकाबले में लव क्रिकेट टीम विजेता रही। मयान क्रिकेट टीम उप विजेता रही। मुकाबले के अंतिम क्षणों में अंतिम बॉल पर मयान टीम के खिलाड़ी चंद्रपाल ने शॉट मारा जो कि सीधे बाउंड्री पर लगा। इस बीच खिलाड़ियों ने भी दौड़कर रन बनाए। इस दौरान मैच देख रही भीड़ ग्राउंड में गई। जिससे खिलाड़ी रन नहीं बना सके। इसके चलते अंपायर अल्ताफ ने लव क्रिकेट क्लब को विजेता घोषित कर दिया। इससे ग्राउंड में भगदड़ मच गई एवं हंगामा हो गया। भीड़ बढ़ने की सूचना मिलने पर मौके पर पुलिस पहुंची एवं लोगों को तितर बितर किया। इस दौरान समापन समारोह के मुख्य अतिथि संगमरमर व्यापार मंडल अध्यक्ष मुख्तार अहमद रांदड़ अध्यक्षता कर रहे सभापति शौकत अली गौड़ ने विजेता टीम लव क्लब को 1 लाख रुपए नकद ट्रॉफी भेंट की। जबकि उप विजेता मयान टीम के खिलाड़ियों ने चीटिंग का आरोप लगाते हुए ट्रॉफी 50 हजार रुपए का पुरस्कार लेने से मना कर दिया एवं वहां से चले गए। जानकारी अनुसार लव क्रिकेट क्लब ने टॉस जीतकर पहले बल्लेबाजी करते हुए 20 ओवर में 8 विकेट के नुकसान पर कुल 167 रन बनाए। जवाब में मयान क्रिकेट क्लब ने 20 ओवर में 9 विकेट के नुकसान पर 165 रन ही बना सके। खिलाड़ी शैलेंद्र मैन ऑफ मैच रहे। जबकि लव क्लब के योगेश टकावले माइकल क्लब के खिलाड़ी मो. यासीन मैन ऑफ सीरीज रहे। मैन ऑफ सीरीज के पुरस्कार की राशि 25 हजार रुपए दोनों खिलाड़ियों में बराबर बांटी गई। प्रतियोगिता आयोजक माइकल सिसोदिया ने बताया कि लास्ट बॉल में 2 रन ही बना पाई थी टीम। भीड़ ग्राउंड में गई। आरोप निराधार है।
उप विजेता टीम मयान क्रिकेट क्लब के स्पांसर मोहसिन राठौड़ ने बताया कि मयान क्लब को आखिरी बॉल पर जीत के लिए 5 रन चाहिए थे। खिलाड़ी चंद्रपाल के शॉट लगाते ही दर्शकों की भीड़ ग्राउंड में गई। उनके खिलाड़ियों ने दौड़कर 4 रन भी पूरे कर लिए। इससे मैच 165-165 रन से बराबरी का होना चाहिए था। लव क्लब की टीम में आईपीएल में खेले हुए खिलाड़ी शामिल हुए थे। जिसके चलते उन्हें हार से बचाने के लिए मैच को बराबरी पर नहीं कर उन्हें उप विजेता बना दिया। उधर, लव क्लब के कप्तान मो. सादिक रांदड़ ने बताया कि मैच में उन्होंने शानदार पारी खेली। जिसकी बदौलत जीत हासिल हुई। मैच पूरी तरह से रोमांचक रहा एवं दर्शक आखिरी बॉल तक मैच का आनंद लेते रहे।
मकराना. भगदड़ के दौरान क्रिकेट मैदान में जमा लोगों की भीड़।
awa_Deva awa_Deva hin_Deva hin_Deva hin_Deva